นครหลวงเปิดแบงก์ช่วยลูกหนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — นครหลวงระดมสรรพกำลังช่วยลูกค้าสู้วิกฤตการเมือง ผ่านสินเชื่อดอกต่ำ ลดค่างวด ยืดหนี้ 
นางจรี วุฒิสันติ รองกรรมการผู้จัดการใหญ่ ธนาคารนครหลวงไทย เปิดเผยว่า การรวมกิจการกับธนาคารธนชาตจะไม่กระทบทำให้การช่วยเหลือลูกหนี้ต้องชะงักหรือล่าช้า ขณะนี้อยู่ระหว่างติดต่อลูกค้าเพื่อหามาตรการช่วยเหลือผู้ได้รับผลกระทบ ลูกค้ารายใดที่อยู่ระหว่างขอสินเชื่อ กระบวนการอนุมัติก็เดินต่อไป จึงอยากให้ลูกค้ามั่นใจในการทำธุรกิจ
“การรวมกันจะไม่มีผลให้การช่วยเหลือลูกค้าชะงักหรือล่าช้า เพราะเราก็ยังพิจารณาสินเชื่อตามปกติ ลูกค้ารายไหนที่อยู่ระหว่างขอสินเชื่อ กระบวนการอนุมัติก็เดินต่อไป ลูกค้ารายไหนที่มีปัญหาเราก็จะมาหาทางแก้ ไม่จำเป็นต้องไปขออนุมัติจากธนชาตก่อน ต่างฝ่ายต่างดูแลลูกค้าของตัวเองให้ดีที่สุด” นางจรี กล่าว
นายชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย กล่าวว่า ลูกค้าที่ได้รับผลกระทบจากการเมืองเริ่มเข้ามาติดต่อเพื่อขอความช่วยเหลือเข้ามาพอสมควร ที่น่าเป็นห่วงคือธุรกิจขนาดกลางและขนาดย่อม อีกทั้งราคาสินค้าเกษตรก็เริ่มได้รับผลกระทบเช่นกัน 
“การเมืองที่ไม่ชัดเจน ถ้ายังไม่มีข้อยุติกระทบแน่นอน จีดีพีก็มีผลกระทบพอสมควรแล้ว” นายชัยวัฒน์ กล่าว
ล่าสุด ธนาคารได้ออกมาตรการบรรเทาความเดือดร้อนแก่ลูกค้าสินเชื่อบ้านที่มีรายได้ลดลง ให้เข้ามาขอลดค่างวดผ่อนชำระลงได้ในระยะเวลาหนึ่ง รวมทั้งลูกค้าที่มีประวัติผ่อนชำระดี 1 ปี ไม่เคยค้างชำระ สามารถมาขอสินเชื่อเพื่อเพิ่มสภาพคล่องได้ โดยกู้ได้ไม่เกิน 80% ของเงินต้นที่ลดลง 
นายระเฑียร ศรีมงคล รองกรรมการผู้จัดการใหญ่ กลุ่มปฏิบัติการ ธนาคารนครหลวงไทย กล่าวว่า การอนุมัติบัตรเครดิตยังดำเนินต่อไป แต่รูปแบบบัตรกำลังคิดว่าจะใส่ตราของธนชาตไว้บนบัตรนครหลวงไทยด้วย 
นางอัมพร นิติสิริ อธิบดีกรมสวัสดิการและคุ้มครองแรงงาน (กสร.) กล่าวว่า ความคืบหน้าเรื่องเงินช่วยเหลือ 3,000 บาท แก่ลูกจ้างที่ได้รับผลกระทบจากการเมือง และมีรายได้ไม่เกิน 1.5 หมื่นบาทนั้น กระทรวงแรงงานได้ขอความร่วมมือนายจ้างและสถานประกอบการบริเวณแยกราชประสงค์ ผ่านฟ้าลีลาศ และสีลม ที่ได้รับผลกระทบจากการชุมนุมทางการเมือง ให้รวบรวมรายชื่อลูกจ้างพร้อมหลักฐานชัดเจนถึงความเป็นนายจ้างและลูกจ้างจริง 
นอกจากนี้ ลูกจ้างต้องลงทะเบียนโดยเบื้องต้นต้องมีบัตรพนักงาน บัตรประกันสังคม และบัตรประชาชน หรือแม้แต่หลักฐานการรับเงินเดือน เพื่อเป็นหลักฐานในการตรวจสอบว่าเป็นผู้ประกันตน และทำงานอยู่ในพื้นที่การชุมนุมจริงหรือไม่
ด้านนายจ้างต้องมีหนังสือรับรองการเปิดกิจการจากเจ้าของพื้นที่ และผู้ให้เช่าพื้นที่ต้องรับรองว่าสถานประกอบการนั้นๆ มีลูกจ้างกี่คนด้วย แล้วนำเอกสารทั้งหมดยื่นที่กระทรวงแรงงาน เพื่อส่งต่อไปตรวจสอบสิทธิ์ผู้ประกันตน 
หลังจากนั้น เมื่อรัฐบาลอนุมัติงบประมาณเยียวยามา กสร.จะกำหนดวันจ่ายเงินช่วยเหลือและแจ้งให้ลูกจ้างและนายจ้าง รับทราบต่อไป
ด้านนางสมศรี บุญบา รองอธิบดีกรมพการจัดหางาน กล่าวว่า ตั้งแต่วันที่ 20 มีนาคม จนถึงขณะนี้ มีผู้ได้รับผลกระทบด้านการจ้างงานจากการชุมนุมทางการเมือง มาใช้บริการแล้ว 1,767 ราย เป็นนายจ้าง 918 ราย ลูกจ้างที่เกี่ยวข้อง 8,387 ราย และลูกจ้างที่มาแจ้งเอง 849 ราย
นายอาทิตย์ วุฒิคะโร อธิบดีกรมส่งเสริมอุตสาหกรรม เปิดเผยว่า ได้จัดเตรียมวงเงินกู้ดอกเบี้ยต่ำ 4 รูปแบบ ทุกแบบคิดดอกเบี้ยคงที่ 6% ต่อปี ช่วยเหลือผู้ประกอบการเอสเอ็มอี 
ประกอบด้วย 1.วงเงินกู้รายละไม่เกิน 5 หมื่นบาท ชำระคืนใน 2 ปี 2.วงเงินกู้รายละ 5 หมื่น1แสนบาท ชำระคืนใน 4 ปีโดย 2 แบบแรกนี้มีระยะปลอดหนี้ไม่เกิน 4 เดือน และใช้บุคคลหรือหลักทรัพย์ค้ำประกันเงินกู้ 
3.วงเงินกู้รายละ 13 แสนบาท ชำระคืนใน 6 ปี ระยะปลอดเงินต้นไม่เกิน 6 เดือน และ 4.วงเงินกู้รายละ 3 แสน1 ล้านบาท ชำระคืนใน 10 ปี ปลอดเงินต้นไม่เกิน 12 เดือน โดย 2 แบบหลัง ใช้หลักทรัพย์ค้ำประกันเงินกู้